Hätäkeskus, kuinka voin auttaa?
Nämä ihmiset ovat hulluja.
He vainoavat meitä. He ahdistelevat meitä. - Saanko nimesi?
Michael Barisone. B-A-R-I-S-O-N-E.
Minua ammuttiin sydämeen! - Okei...
411 Westmill Drive.
411...
Ex-olympiaurheilijaa syytetään kahdesta murhayrityksestä.
Hän ampui ratsastajaa, joka asui ja harjoitteli hänen tilallaan.
Tämä on sotaa, ja se päättyy nyt.
Meidät on piiritetty.
Poliisi löysi paikalta naisen, jota oli ammuttu useasti,
ja ex-olympiaurheilija Michael Barisonen.
Michael Barisonea uhkaa 60 vuoden vankeus.
Hänen asianajajansa aikovat vedota syyntakeettomuuteen.
Harvinainen strategia. Hän väittää Laurenin some-käytöksen murtaneen hänet.
He ovat tallimme asiakkaita. Tilanne pahenee koko ajan.
Pelkäämme henkemme puolesta.
Lauren Kanarek sai Michaelin sekoamaan.
Voiko some toimia aseena?
Se, mitä Lauren Kanarek teki hänelle, oli kamalaa!
Hän ei muistanut mitään niistä tapahtumista.
On vaikea uskoa, ettei muista jonkun ampumista.
Hän loi mielikuvaa oikeussalissa.
Se on näyttelemistä, teatteria.
Ei ole muistihäiriötä, joka iskee rikoksen hetkellä.
Avatessaan kassakaapin ja ottaessaan aseen hän tiesi, mitä tulisi tekemään.
Otan elämäni takaisin.
Menetän paljon verta.
Selvä... - Washingtonin kaupunki!
Olet 411 Westmillissä Washingtonin kaupungissa.
Olen... - Selvä. Rouva, missä...
AMPUMINEN HAWTHORNE HILLISSÄ
7. ELOKUUTA 2019 NAISTA AMMUTTIIN HEVOSTILALLA NEW JERSEYSSÄ.
TEKO JÄRKYTTI KOULURATSASTUKSEN MAAILMAA
OSAPUOLET OVAT YHÄ SIDOKSISSA ASIAAN JA ETSIVÄT SIIHEN LOPULLISTA SELVYYTTÄ.
Useimmat tietävät jo neli- tai viisivuotiaina,
ovatko hevosihmisiä vai eivät.
Tiesin sen juuri siinä iässä. Olen hevosihminen.
Symphony!
Minulla on kuusi hevosta.
Jokaisella niistä on täysin oma persoonallisuutensa.
Evie, tule tänne.
Kun talliin astuu, ne odottavat aina näkevänsä hoitajansa.
Kuka on hyvä poikani?
Sellaisellekin, joka ei ole ollut tekemisissä hevosten kanssa,
voin näyttää ihmeen. Näytän, miksi hevoset ovat erityisiä.
Kun Jumala loi hevosen, Hän sanoi tälle upealle olennolle:
"Tein sinusta ainutlaatuisen."
Ne ovat kuin satukirjasta.
Ne ovat kuin satua.
Hevoset ovat upeita eläimiä.
Ne ovat olleet ihmisen kumppaneita useita tuhansia vuosia.
Hevosväki ymmärtää,
että hevoset eivät ole vain juttuja, joita näkee jossakin syömässä ruohoa.
Onko hevostyttö joku, joka pitää hevosista.
Joo, mutta heissä on tiettyä energiaa...
Hei.
Yhdysvalloissa on yli kahdeksan miljoonaa hevosta -
ja ehkä tuplasti ratsastajia.
Isäni kysyi minulta aina:
"Etkö sinä kyllästy ratsastamiseen?"
Olin ihmeissäni.
Ratsastaminenhan on maailman jännittävin asia.
Tule.
Se näyttää kävelevän.
Olen sellainen, johon jotkut ihastuvat heti sanoen:
"Sinusta minä tykkään."
Toisille taas saatan vaikuttaa turhan päällekäyvältä.
"Miksi hän käyttäytyy kuin olisi muita parempi?"
He puhuvat aina paremmuudesta. En koe olevani mitenkään muita parempi.
Teen kovasti töitä.
Teen tämän. Kiitos. - Haluatko tehdä sen?
Odota. Rullaa se normaalia tiukemmin. Esikääri se tiukemmin.
Minun on tarkistettava jälkesi.
Mitä?
Minun pitää tarkistaa jälkesi.
Kun käyttää tarpeeksi aikaa johonkin, tulee yhä paremmaksi.
Jos on kärsivällinen tässä lajissa, oikeat ihmiset auttavat eteenpäin.
Maaliskuussa 2018 valmentajani mainitsi nimen:
"Menen Michael Barisonen tunnille."
Grand Prix Specialissa Safir ja Michael Barisone.
Googletin hänet ja näin, että hän oli vuoden 2008 olympiajoukkueessa.
En sano, että pyrin olympialaisiin.
Tavoitteeni ratsastajana oli itse se matka.
Halusin ratsastaa joka ikinen päivä ja oppia -
niin paljon kuin mahdollista joltakulta, joka tietää minua enemmän.
Aloin ratsastaa lapsena.
Olin surkea esteratsastaja.
Suuntauduin kouluratsastukseen, koska olin hyvä siinä.
Dressage tarkoittaa koulutusta.
Se on kauneutta liikkeessä.
Sitä harrastavat naiset ja miehet. Sillä on pitkä historia.
Kouluratsastus perustuu hevosenkäsittelytaitoon taistelukentällä,
jossa hevosen piti oppia liikkumaan joka suuntaan -
ja seurata kuuliaisesti ratsastajan käskyjä.
Se tapahtuu pään ja kehon asentoja vaihtelemalla.
Kaiken pitää olla sopusointuista ja rytmikästä.
Ne on juurrutettava hevoseen ensin.
Hevonen opetetaan hyväksymään -
ratsastajan apuvälineet, jalat ja kädet,
jotta se oppii toimimaan ratsastajan ohjeiden mukaisesti.
Se on hyvin vaikeaa.
Pyydämme hevosia toimimaan -
niiden kykyjen äärirajoilla,
mutta niiden on saatava liikkeet näyttämään helpoilta.
Olympialaiset ovat kiehtova kilpailu varsinkin hevosurheilussa.
Vuosisadassa on 25 olympialaista. Joukkueessa on neljä ratsastajaa.
Vuosisadassa on siis vain 100 henkilöä -
edustamassa maataan kouluratsastuksessa.
Kaksi, yksi, sytytys.
Suunnilleen sama määrä väkeä on käynyt avaruudessa.
Pidän itseäni hyvänä kilpailijana ja erinomaisena hevoskouluttajana.
Onko tämä reilua ja järkevää hevosta kohtaan,
ja ymmärtääkö se, mitä siltä pyydän?
Useimmat ammattilaiset, kuten minäkin, ansaitsevat elantonsa monin tavoin.
Valmennamme ratsastajia ja hevosia talleillamme.
Kun joku tuo hevosensa, sanon: "Pidän hevosta tallissani."
Jotkut asiakkaat eivät ratsasta itse. Toiset haluavat opetusta.
Sitä kontakti ja työntö on. Tunnet silloin, mitä se aikoo tehdä.
Ymmärrätkö?
Opetin yhtä parhaista Grand Prix -ratsastusoppilaistani -
vuoden 2018 alussa,
ja yksi nainen sanoi: "Tulen muuten maaliskuussa.
Haluaisin ottaa oppilaani mukaani harjoittelemaan kuukaudeksi.
Hän on Lauren Kanarek." Lauren Kanarek soitti minulle,
ja hän intoili siitä, miten hän tiesi minut ja menestykseni.
Hän halusi tulla harjoittelemaan ja piti sitä kunniana.
Hän sanoi: On treenattava parhaiden kanssa,
oltava parhaissa paikoissa parhaan valmentajan kanssa.
Sinussa on ainesta olympialaisiin. Sinulla on mahtavat hevoset.
Sinulla on kunnianhimoa ja paloa."
Hän puhui vakuuttavasti.
Lopulta hän sai minut sanomaan: "Missä ilmoittaudun?"
Hawthorne Hill oli turvapaikkani.
Se oli rauhoittumispaikkani.
Se oli kauniissa laaksossa tunnin päässä New Yorkista.
Se oli kuin Tennesseestä. Se oli idyllinen paikka.
Rakensin suuren osan siitä omin käsin.
Siihen kului hikeäni, vertani ja sydäntäni.
Se suunniteltiin kampukseksi. Olin koulutuksen valvoja.
Itseni lisäksi käytössä oli tiimini, Justin Hardin, oikea käteni,
ja Mary Haskins Gray.
Mary oli kouluratsastaja ja tyttöystäväni silloin.
Asuin siellä.
Mary asui kanssani suurimman osan ajasta.
Lauren asui siellä poikaystävänsä Robin kanssa.
Laurenin isä oli vahvasti mukana. Hän sanoi: "Lähetä laskut minulle."
Laurenilla oli kaksi hevosta, jotka Michaelin piti kouluttaa.
Michael kutsui hänet luokseen ja sanoi: "Minulla on paikka vapaana.
Paikka on kauniisti sisustettu. Lauren voi asua siellä."
"Hienoa. Se olisi samalla tontilla." Talolta saattoi kävellä talleille.
Se oli sillä selvä. Laurenilla oli asunto ja kaksi hevosta koulutettavana.
Kaikki olivat tyytyväisiä.
Nojaa taaksepäin.
Älä anna sen vetää. Ohjaa se ylös.
Upea vaihto. Tee toinen.
Kouluttajan ja hevosen välillä -
on oltava tietty luottamustaso. Minulla ja Michaelilla oli se.
Jalat kiinni ja nojaa taakse. Työnnä sen turpa ylös.
Vau. Halleluja!
Halleluja! - Josie, Lauren kulkee tyylillä!
Michael korjasi ongelmat nopeasti.
Hyvä. Kädet yhdessä. Säilytä kontakti. Hyvä. Jatka vain eteenpäin...
Hän todella teki sen, mitä hän lupasikin. Hän teki minusta paremman ratsastajan.
Minulle selvisi kuitenkin pian, että melkein kaikilla siellä oli -
kulttimainen pakkomielle siitä, että Michael saisi heidät olympialaisiin.
Hän sanoi: "Olympialaiset eivät ole tavoite vaan kuin unelma.
Se on heidän jokaisen unelma."
"Hyvä heille. Minullakin on unelma. Meillä kaikilla on unelma."
Tältä auktoriteetti näyttää.
Kun katson sinua ja olemustasi, on selvää, että sinä määräät suunnan.
Se on auktoriteettia.
Kouluratsastuksessa tarvitaan kolme asiaa voittoon:
hyvä valmentaja, hyvä ratsastaja ja hyvä hevonen.
Kaiken muun lisäksi -
se vaatii paljon rahaa.
Sitä sanotaan kuninkaiden lajiksi syystä.
Kilpailu Euroopassa on välttämätöntä kaikille kansainvälisessä hevosurheilussa.
Edestakainen kuljetus maksaa 25 000 dollaria.
Siihen ei sisälly hoito, kamat ja kilpailumaksut.
Kotipuolessa kunnon hevoskuljetusvaunu maksaa 125 000 taalaa.
Hevosenkengät vaihdetaan neljän viikon välein -
500 tai 700 dollarilla.
Sanomme: "Ai, halpa hevonenko? Paljonko?" 50 000 taalaa.
Hinta on järkyttävä.
Ostin Jay-T:n vuonna 2006.
Se oli uskomaton urheilija. Omistin sen ex-vaimoni kanssa,
ja me teimme sopimuksen.
Ratsastaisin ja kilpailisin hevosella itse, ja sitten myisin sen.
JJ!
Heippa, hyvä poikani.
Meille hevoskouluttajille on hyvin yleistä -
antaa vähemmän taitavan ratsastajan istua taitavammalla hevosella aika ajoin.
Heidät laitetaan hevosen selkään ja annetaan tuntea,
miltä tulevaisuuden pitäisi tuntua ja minne he ovat matkalla.
Justin Hardin teki niin Jay-T:n kanssa. Hän antoi Laurenin ratsastaa sillä.
Justin sanoi: "Luulemme, että pidät yhdestä hevosestamme.
Haluan, että kokeilet sitä. Kaikki eivät saa ratsastaa sillä,
koska se voi olla vähän vaikea."
Kun istuin sen selkään, he rauhoittelivat: "Ole varovainen. Pärjäät kyllä."
Se tuntui mahtavalta.
Tunsin, miten allani velloi vahva energia.
Ajattelin: "Joo, omistan tämän jonain päivänä."
Hyvä poika.
Hänen hevosensa olivat Toyota Corolloja Jay-T:hen verrattuna.
Jay-T oli Corvette. Annoimme hänen ajaa Corvettea kerran.
Valitettavasti se laittoi lumipallon kierimään vuorta alas.
Jyrkkä käännös ja maneesin halki!
Kaksi päivää sen jälkeen -
Lauren julkaisi videoita itsestään hevoseni selässä.
JJ! Jay-T! Näytät pieneltä sen vieressä, Rob.
Sitten heinäkuussa 2018 Lauren Kanarek kilpaili minun hevosellani.
Hän vuokrasi Corvette-avoauton Hertziltä ja päätti, että se oli nyt hänen.
Hän oli kaapannut hevoseni omiin tarkoituksiinsa,
ja se oli katastrofaalista.
JAY-T ELINIKÄINEN REKISTERÖINTI
RATSASTAJA
Hän laski hevosen arvoa, eikä se voinut jatkua.
Kerroin heille: "Ette voi kilpailla tällä hevosella."
He kävivät päälleni talleilla.
He huusivat ja sen sellaista.
Pelkäsin heitä.
Olen pelkuri. En ole koskaan tapellut.
Samaan aikaan he uhkailivat minua. Hänen isänsä lähetteli viestejä.
"Ajan sinut konkurssiin oikeudessa. Murran sinut." Sellaista.
Sain laskuja lakimieheltä.
Kävin läpi avioeroa, ja sekin oli kallista.
Pelkäsin paniikissa hakatuksi tulemista ja oikeuteen joutumista.
Niinpä luovutin. Minua uhkailtiin ja painostettiin,
käytännössä kiristettiin myymään hevoseni pilkkahinnalla.
Vai että painostin.
Tuo on suurinta hevonpaskaa, mitä olen koskaan kuullut.
Onko selvä? Piste.
Olin matkalla kilpailuun, jota varten Michael oli kouluttanut minua,
ja Rob kertoi, että Jay-T oli juuri poistettu trailerista.
Michael kielsi sen viennin.
Juoksin heti toimistolle.
Kysyn: "Mikä tämä Jay-T juttu on? Miksei se ole vaunussa?"
Hän meni paniikkiin. En ollut nähnyt häntä sellaisena.
Hän vain sanoi: "Jay-T ei voi mennä tähän kilpailuun."
Hänen piti myydä se mahdollisimman pian.
"Miksi? Mitä on meneillään?" Hän sanoi: "Se johtuu avioerosta."
"Mitä jos minä ostan sen? Auttaisiko se?"
Yhtäkkiä hän rauhoittui. Hän otti sekin mielissään vastaan.
Hevonen oli minun.
Kaikki oli kunnossa, tai niin minä luulin.
Hei.
Hyvä poika, Jay.
Kävelytä se. Onko satulavyö? - On.
Riittävän tiukalla. Seis. Voi luoja, Rob.
Mitä? - Pysähdy. Katso, mitä tapahtui.
Odota. - Seis!
Voin vetää... - Päästä irti.
Mitä sanoin? Päästä irti. Rauhoituhan, poika.
Rob!
Niin? - Tarvitsen piiskan.
Katso pöydältä.
En voi. Tarvitsen piiskan heti.
Rauhoitu! Se säikkyy pahasti.
Keskity ja toista se. - Tämä on perseestä.
Emme ole puhuneet hänen tasostaan. Vertaan sitä baseballiin.
Olen pelannut MM-joukkueessa.
Mary Haskins Gray ja Justin Hardin olivat -
tripla A-luokan alasarjan pelaajia -
valmiina hyppäämään pääliigaan tulokkaina.
Ymmärrätkö?
Lauren Kanarek on -
yhdeksänvuotiaiden pikkusarjassa.
Laukanvaihto askeleessa. Myöhään. Teen sen uudestaan.
Rob, nyt. Ymmärrätkö?
Mitä? Hidasta. - Kello on 6.30.
Rauhoitu, poika. Rob, kuunteletko?
Rob! - Joo, kerro.
Kuunteletko? - Keskustelen.
Töykeää. Kysyn sinulta. Antaa olla. Et voi valita nyt.
Opetan olympiaurheilijoita, en harrastelijoita.
Välillä oli aikoja, jolloin Mary Haskins opetti Laurenia.
Mary Haskins oli minusta maailman epäpätevin ihminen,
mitä ratsastustuntemukseen tulee.
Jossain vaiheessa aloin saada tekstiviestejä Laurenilta,
että henkilökunta ei tehnyt työtään kunnolla -
ja että heitä oikein rohkaistiin siihen Mary Haskinsin toimesta.
Huhtikuussa menin tapaamaan Robia, Laurenia ja Mary Haskinsia.
Lauren huusi siitä, mitä hänen hyväkseen ei tehdä,
ja Mary Haskins sanoi hänelle:
"Et edes tule ratsastamaan, joten älä puhu tuollaisia.
Vaivaa pitää nähdä." He alkoivat huutaa toisilleen.
Jonathan ja Goodwin rauhoittelivat Laurenia.
Minä yritin rauhoitella Marya.
Siinä tapaamisessa Mary Haskins sanoi: "Teidän pitää lähteä."
Michael sanoi Marylle: "Turpa kiinni. Minulla on sopimus heidän kanssaan."
Vai "turpa kiinni." En ole koskaan sanonut niin naiselle.
Hän salli tyttöystävänsä päästä pälkähästä sen sijaan,
että olisi käskenyt tämän lopettaa se hölynpöly.
Michael yritti koko ajan polttaa kynttilää molemmista päistä,
kunnes lopulta kynttilä paloi keskelle.
Rose, onko oikea takajalkasi turvonnut? Yksi räpäytys on kyllä, kaksi ei.
Palataan nyt.
Tapasin Michaelin vuonna 2018.
Tyttäreni ilmoittautui hevosenhallintakurssille.
Hevosihmiset ovat omituisia,
eivätkä hankalat asiakkaat ole harvinaisia.
Se pysyy siinä.
Meillä on tapana jättää se huomiotta,
koska se vain kuuluu asiaan.
Tapasin Laurenin ensi kertaa kilpailussa New Jersey Horse Parkissa.
Hyvä tyttö. Olet hyvä tyttö.
Heti hänet tavattuani tiesin, ettei hänessä ollut kaikki kohdallaan.
Rob, mitä tälle laukulle tapahtui?
Emme ole tainneet käyttää näitä kuolaimettomia suitsia.
Rob!
Kuuletko minua?
Hänen energiansa oli niin maaninen,
että sain migreenin, ja minun piti poistua hänen luotaan.
Se oli tosi häiritsevää ja hermoja raastavaa.
Se oli kamalaa.
KIRJAUDU SISÄÄN
SUN TZU: SODANKÄYNNIN TAITO 6. VUOSISATA EKR.: VÄLTÄ SOTAA.
JOS SOTAA EI VOI VÄLTTÄÄ, ON SOTA VOITETTAVA ENSIN -
JA VASTA SITTEN ALOITETTAVA SE.
JULKAISE
Hawthorne Hillillä oli paljon jännitystä Laurenin ja Mary Haskinsin välillä.
Lauren tiuski vaatimuksia ja vaati tiettyjä asioita.
Se oli kaaosta.
SE PETO... EI OLE VIELÄ TAVANNUT... UINUVAA PETOA SISÄLLÄNI...
Lauren oli ystäväni Facebookissa, joten näin hänen julkaisunsa tosiajassa.
ON EHKÄ AIKA RYHTYÄ SOTIMAAN.
SE, JOKA TOISTUVASTI POTKII UINUVAA PETOA, LOPULTA HERÄTTÄÄ SEN!
Jokaista hankalaa asiakasta ei voi torjua,
mutta kun homma alkaa muuttua vaikeasta vaaralliseksi...
Monissa niistä oli shakkitermejä.
"Kuningas on vangittu ja tapettu."
"Kuningatar on uhrattava linnan suojelemiseksi."
"Linna romahtaa."
Kenellä on aikaa tai energiaa tuottaa tällaista?
Kouluratsastusyhteisö näki ne kirjoitukset ja kauhistui niitä.
Kirjoitusteni tarkoitus oli -
saada hänet tajuamaan, että hänen tyttöystävänsä veteli hänen naruistaan.
Mary teki ratsastuksestani mahdotonta.
Minun nimeni on firman logossa.
Suloiset rouvat, vanhemmat ihmiset ja lapset ratsastavat kanssani.
Laran 16-vuotias tytär asui luonani. Olin vastuussa hänestä.
Olin hyvin huolissani Hawthorne Hillin tilanteesta.
OLEN ROHKEA, OLEN RUHJOTTU.
OLEN SE, JOKA MINUN TULEE OLLA. TÄMÄ MINÄ OLEN.
VAROKAA, KOSKA TÄÄLTÄ MINÄ TULEN.
Kaksi naista vihoitteli toisilleen.
Ei ehkä ole helppoa mennä tärkeän asiakkaan -
ja tyttöystävänsä väliin,
mutta Michaelin piti tehdä se tai keksiä jokin ratkaisu.
Tämä ei toimi.
Et voi puhua meistä pahaa netissä.
Hän tuli kirjaimellisesti huutamaan minulle.
Kuka luulet olevasi?
Minusta ei tule mitään tässä lajissa. Vain yksi puhelu, niin urani päättyy.
Hän oli siellä sanelemassa, kuka on sen lajin kuningas.
Kuka tätä tallia nyt johtaa?
Kuka hoitaa asioita?
Keillä valta on, ja mihin he pystyvät?
Hevosmaailmassa maine on ratkaiseva menestyksen kannalta.
Maine ansaitaan. Sitä ei vain anneta.
Koko elämä pyörii tämän yhden asian ympärillä.
Jos hän sanoo: "Tuhoan urasi yhdellä puhelulla",
sitä ei oteta kevyesti,
koska Michaelin ystävillä on valta estää minua kilpailemasta.
Elämäni, toimeentuloni ja ratsastusurani oli vaarassa.
Silloin miettii: "Tapa minut sitten." Ehkä ei oikeasti halua kuolla,
mutta silti siinä miettii: "Voisin yhtä hyvin kuolla."
MALTTIA. VIELÄ PIENEN HETKEN VERRAN.
Lauren Kanarek muuttui hyvin oudoksi ja epävakaaksi.
Noin kello 3.00 aamulla -
hän istui puussa tallin takana -
kirjoittamassa kryptisiä some-viestejä.
Ei Lauren hyökännyt. Hän puolustautui kertomalla,
mitä tapahtui.
Michaelilla on ystäviä korkeissa toimissa, ex-olympiaurheilijoita.
Laurenilla oli vain Facebook. Hän julkaisi julkisia viestejä.
HEINÄKUU 2019 KUUKAUSI ENNEN AMPUMISTA
Hätäkeskus. Missä olette?
Tein, mitä minun pitikin,
kuten meille on aina opetettu. Soitin viranomaisille.
Poliisin pitää tulla laittamaan tämä väki järjestykseen,
jotteivät he uhkaile meitä. Olemme kunnollisia ihmisiä.
Selvä. - Tästä on tulossa kauheaa.
He ovat uhka yhteiskunnalle.
Jos minun pitää hakea lähestymiskielto tänään, hankin sen.
Tämä on sotaa, ja se päättyy nyt.
Olen saanut tarpeekseni heistä. Haluan heistä eroon.
Tämä on riita-asia.
Hän käyttää poliisia aseenaan asiaan, johon poliisi ei voi puuttua.
Poliisi pyysi lopettamaan soittelun. "Emme ole ratkaisusi riita-asiaan."
Lauren oli tallissa ja kuuli kuiskauksia siitä,
että joku hakkaisi heidät tai jotain sellaista. Hän oli huolissaan.
Puhuin Laurenille: "Meidän pitää hankkia jokin tallennin."
Mary Haskins. Homma on näin. Poliisi ei ota vastuuta tästä.
Se on kuulemma yksityisoikeudellinen asia.
Siksi sanonkin, että sinun pitää jatkaa soittelua,
koska se taakka pitää asettaa poliisilaitoksen harteille.
Lauren pelaa vanhaan malliin. - Hän tarvitsee opetuksen.
Teimme sen, koska pelkäsimme, että joku tekisi rikoksen -
ja että jos niin kävisi, halusimme todisteita siitä,
että he suunnittelivat sitä rikosta.
ELOKUU 2019 VIIKKO ENNEN AMPUMISTA
Hoidan tämän asian. - Hänet pitää asettaa kilpailukieltoon.
Vain SafeSport voi antaa elinikäisen kilpailukiellon.
Niin. - He antavat...
PARIMETRINEN MIES KIUSAA MINUA NIIN, ETTÄ PELKÄÄN.
TILANNE ON MUTKIKAS – EN TIEDÄ, MITÄ VOIN SANOA –
MUTTA SAFESPORT KAI LUOTIIN TÄTÄ VARTEN.
JULKAISE
Poliisille ei voi sanoa: "Hei, haluan tehdä ilmoituksen.
Minua uhkaillaan rakastamani lajin kilpailukiellolla.
Pidättäkää heidät." Poliisi ei ole sitä varten.
SafeSportsin tehtävänä on varmistaa,
että ne, joilla sellainen valta on, eivät voi toimia niin.
Hevosurheilussa on iso ongelma.
SafeSport on asettanut monta valmentajaa toimintakieltoon.
Michaelin suurin pelko on kilpailukielto.
TEE ILMOITUS
Soitin vihjepuhelimeen, ja Ilmoitin hänestä SafeSportille.
Ilmoitus koski kiusaamista, häirintää ja vallan väärinkäyttöä.
Haastattelija kyseli minulta jatkuvasti:
"Onko siellä alaikäisiä? Missä he asuvat? Mitä he tekevät?"
Kuulin kuorma-auton pysähtyvän aivan tallin eteen.
Lauren Kanarek oli puhelimessa. Hän käveli edestakaisin.
"Teen kaikkeni tuhotakseni kaiken,
mikä on rakasta Mary Haskinsille!"
Marylla oli kaksi lasta.
Kohtelin heitä kuin omia lapsiani.
Hän sanoi: "En halua lapsiani tämän väen lähelle."
MICHAELIN JA MARYN TALLENNE
Jos jotain tapahtuu, minä...
Tiedätkö mitä? Sinä... - Puhut jo...
Olet jo puhunut lähtemisestä viime päivinä.
En jätä sinua, Michael.
Kävimme niitä keskusteluita.
Sitten saimme pilkkaviestejä kuin he olisivat tienneet, mitä puhuin.
Lauren sanoi:
"Nyt tiedät, ettei se ihana nainen jätä sinua."
Sanoin Marylle: "Olen melko varma, että meitä kuunnellaan.
En tiedä miten.
Miten he kuulevat meidät?
Onko puhelimissamme jotain? Älä puhu puhelimeesi.
Yrittävätkö he urkkia liikkeitäni? Miksi se on tarpeen?"
Sitä alkaa ajatella, että seinillä on korvat ja pimeydellä silmät.
Löysin yhden julkaisun,
ja tajusin silloin,
että Lauren kertoo etukäteen, mitä hän aikoo tehdä.
Hänen on kerrottava jollekulle, mitä pahaa hän on tehnyt -
tai aikoo tulla tekemään,
ja hän sanoi...
Siellä oli meemejä onnesta ja siitä, miten päivä on ihana.
Sitten hän sanoi: "Toisin kuin herra Rogers sanoo,
naapurustossa ei ole aina kaunis päivä.
Joskus naapurit ovat synkkiä,
ja he käyttävät salakuuntelulaitteita,
joiden avulla he tuhoavat elämäsi jonain päivänä."
4 PÄIVÄÄ ENNEN AMPUMISTA
Sain viime yönä tekstiviestejä, joiden mukaan he ovat kuunnelleet minua -
toisessa rakennuksessani, jossa me piileksimme kuin panttivangit.
Poliisi kutsuttiin uudelleen.
Tämä ei näytä hyvältä. Meidät on piiritetty.
Vainoamme ja ahdistelemme heitä. Oletko tavannut meidät?
Jos he tulevat, en tiedä, mitä tehdä.
Näkyikö aseita tai mainittiinko niitä? - Ei.
Poliisi hälytettiin jonkinlaisen häirinnän takia,
jolloin en edes ollut tallilla.
Päätin kuitenkin, että tämä piti tallentaa.
Pysy täällä. Älä poistu. - Älkää puhuko heille, onko selvä?
Puhun ystävälleni.
Ruth Cox oli asiakas-ystävä.
Hän omisti Maryn kanssa pari hevosta.
Ruth Cox oli tulossa Pohjois-Carolinasta elokuun toisen päivän iltana.
Kysyin Ruthilta: "Toitko sen aseen?"
Tiedän, että hän kuljettaa 9mm pistoolia mukanaan.
"Toin minä."
Sanoin: "Se pitää laittaa asekaappiin. Se on vaaraksi.
Poliisi kehotti tyhjentämään autot."
Hän toi sen sisään.
Laitoimme sen heti toimistoni asekaappiin.
Tilanne oli karkaamassa käsistä.
Soittelin liitolle, poliisille ja juristeille:
"Saattakaa tilanne hallintaan."
Tilanne oli niin sekaisin, että yöllä 2. elokuuta -
Lauren kiipeili puissa ja kiersi tallia kuin ninjaksi pukeutuneena.
Olin täydessä paniikissa siitä, mitä ihmettä oikein tapahtuisi.
Mietin, tappavatko he jonkun tai polttavat ladon? Mitä tapahtuisi?
He ovat hulluja. He vainoavat ja ahdistelevat meitä.
Eilen illalla tuli Facebook-julkaisu. - Odota.
Häiriköivä Facebook-julkaisuko siis?
Se tuli eilen illalla: "Kaikkien pitäisi olla huolissaan.
En ole vastuussa muista persoonallisuuksistani,
kun niitä uhkaillaan." Se on hullua. Minulla on perhe.
Yritin tehdä kaiken oikein.
Kaiken.
Rukoilin apua.
Pelkäämme henkemme edestä.
"Tulkaa korjaamaan tilanne." Niin vastuullinen kansalainen toimii.
He käskivät minun painua helvettiin.
Tämä on kolmas kerta, enkä saa apua.
Elin elämääni yhteisössäni, jonka minä loin.
Ihmisiä tuli ja meni. Teimme ystäviä, juhlimme joulua ja kiitospäiviä.
Saatoin laittaa tulen takkaan ja katsoa koirani nukkumista.
Saatoin mennä pilkkomaan polttopuita.
Se oli idyllistä.
Sitten ne irtolaiset tulivat.
Kutsuin heitä terroristeiksi. Sitä se oli.
He tuhosivat elämäni.
Otan elämäni takaisin.
7. ELOKUUTA 2019 AMPUMISPÄIVÄ
Seisoin pihalla, kun näin harmaan pakettiauton tulevan.
Se ajoi suoraan eteeni. Sitä ajoi tummahiuksinen nainen.
Hän sanoi: "Olen lastensuojelusta."
Hän halusi jutella. Menimme toimistooni.
Minä, hän ja Mary Haskins istuimme alas. "Herra Barisone, teitä ei tarvita täällä."
Seisoin kerhohuoneessa.
Vannon kuulleeni sanan "seksuaalinen hyväksikäyttö".
Muistan, miten kehoni kuumeni.
Tuntui kuin olisin ollut liekeissä. Koko kehoani hikoilutti ja poltti.
Tuntui kuin joku olisi kuristanut köydellä.
En voinut hengittää. Olin...
Muistan ottaneeni puhelimeni: "Kenelle soitan?
Poliisille. Eivät he auta. Kukaan ei auta."
Muistan, miten maailmani alkoi pyöriä. Menetin tasapainoni ja kaaduin.
Muistan, miten maailma musteni, ja se oli siinä.
Aloin kuulla askelia soralla.
Ensin se kuului heikosti, sitten yhä kovempaa.
Juoksin heti ylös ja hain Robin.
Michael on täällä.
En tiedä miksi. Minä... Emme olleet puhuneet muutamaan päivään.
Rob laskeutui kuistilta.
Hän kysyi: "Michael, mitä haluat?"
Michael sanoi: "Miten tämä loppuu? En halua sotaa."
Kävelin hänen luokseen.
Hän vain tuijotti minua.
Jokin ei ollut kohdallaan.
Sitten Michael veti aseen esiin -
ja ampui minua.
Hätäkeskus. Missä olet? - Minua ammuttiin sydämeen.
Okei... - 411 Westmill Drive...
411 Westmill Drive... - Missä olet?
Menetän paljon verta.
Michael Barisone ampui minua.
Lopeta liikkuminen!
Haloo. - Niin?
Tuleeko ambulanssi?
Lähetämme poliiseja parasta aikaa.
Valvoin liikennettä.
Saimme hälytyksen ampujasta 411 Westmill Roadilla.
Tilanne oli stressaava, eikä hätäkeskuksella ollut juuri tietoja.
Kun pääsin ajotielle, avasin kuljettajan puolen oven -
sekä asekoteloni.
Jos liikut, minä tapan sinut, vittu!
Ymmärrätkö? - Minua ammuttiin!
Ymmärrätkö?
Näin miehen kasvoillaan maassa, ja toinen oli hänen selkänsä päällä.
Ammuttu nainen makasi vasemmalla parin metrin päässä.
Huusin: "Missä ampuja on?"
Hän on tässä! Tässä! Ase on hänen allaan.
Käänsin herra Barisonen. Hänen kätensä oli auki,
ja käden vieressä oli 9 millin käsiase luisti lukittuneena taakse.
Varmistin aseen.
Sitten käänsin huomioni neiti Kanarekiin.
Ilmarintasidos! Hae Ilmarintasidos! Ammuttiinko sinua vain kerran?
Hän oli hyvin harmaa eikä juuri puhunut. Hän pyysi apua pari kertaa.
Olemuksen perusteella vaikutti siltä, ettei hän selviäisi vammoistaan.
Kun lisää poliiseja saapui, veimme herra Barisonen erilleen.
Laitoimme hänet istumaan kuljetusvaunua vasten odottamaan hoitoa.
Istuessaan selkä perävaunua vasten hän vain tuijotti kaukaisuuteen -
ja toisti kolmesti: "Minulla oli hyvä elämä".
Kun tulin sairaalaan, en tiennyt, mitä oli tapahtunut.
Joku lääkäri tuli ja sanoi: "Verenpaine ei pysy koholla. Meidän on...”
Unohdin, mitä hän sanoi,
mutta Lauren piti saada leikkaukseen ja saada traumatiimi asialle.
Silloin asian vakavuus iski.
Se taisi olla keskiviikko,
ja kun me saimme nähdä hänet, hänellä oli...
Putkia oli suussa ja nenässä, ja hänellä oli siteitä, ja...
Emme tienneet, selviäisikö hän.
Avasin silmäni.
En tiennyt yhtään, missä olin.
Näin putkien tulevan ulos vatsani vasemmalta puolelta,
ja näin koneita. Näin koneita kaikkialla. Silloin aloin ajatella:
"Ehkä en olekaan limbossa tai jossain välitilassa.
Ehkä olen sairaalassa, mutta miksen minä muista mitään?
Miksen muista, miten... Miksen muista, miten päädyin tänne?"
Äitini tuli hymyillen. Hän sanoi: "Sinulle tehtiin leikkaus.
Heräsit juuri koomasta. Lääkärit tulevat katsomaan sinua."
Sitten aloin hitaasti muistaa palasia tapahtuneesta.
En malttanut odottaa päästäkseni todistamaan oikeuteen.
Se oli selvä tapaus.
Mikä voisi mennä pieleen?
Olympiaurheilijaa syytetään murhayrityksestä.
Hän oli vuoden 2008 Pekingin-olympiajoukkueessa -
ja Sportsman Internationalin vuoden 2009 ratsastaja.
Poliisin mukaan tapausta tutkitaan yhä.
Heräsin.
Muistan katsoneeni käsivarttani,
ja se oli kääritty johonkin olkapäästä käteeni asti.
En voinut taivuttaa sitä. Kysyin: "Mitä vittua?
Haluan asianajajani."
Olen mielestäni paras alallani.
En mainosta.
Minulla ei ole verkkosivustoa.
Minulla on vain 43 vuotta jokaiseen juttuuni paneutumista.
Se valtaa mieleni ja sieluni. Annan kaiken, mitä minulla on,
koska jokaisessa oikeudenkäynnissä jonkun elämä on käsissäni.
Matkustin Morrisin piirikunnan vankilaan, jossa minut vietiin huoneeseen.
Yhtäkkiä ovi aukesi, ja Michael astui sisään.
Hän sanoi...
En muista olleeni tapahtumapaikalla.
Joku pilasi elämäni, ja hän teki sen tahallaan.
Aluksi en ollut varma, uskoinko häntä,
mutta sitten hän alkoi kertoa Lauren Kanarekista.
Lauren hyökkäsi minua vastaan Facebookissa.
Se vain jatkui ja jatkui.
Hän puhui siitä, miten kuninkaan ja kuningattaren pitää kuolla.
Kuka tekee niin toiselle?
Mitä aiot tehdä meille?
Olin soittanut kaikille ratsastusliitosta poliiseihin.
Pyysin puhua päällikölle ja etsiville. Sähköposteja ja puheluita -
Washingtonin kaupungin poliisilaitokselle. Tiedän numeron ulkoa. Se on 908 876 3232.
Kun mietin, miten lähestyisin Michaelin tapausta,
oli selvää, että minun pitäisi tutkia psykiatrista puolustusta.
Vain hyvin pieni osuus syytetyistä on vedonnut -
onnistuneesti syyntakeettomuuteen.
Puolustus vetoaa siihen, että tekohetkellä syytetty ei tiennyt toimivansa väärin -
vakavan mielisairauden tai kehitysvamman vuoksi.
...käytetään vain prosentissa kaikista rikostapauksista.
Jeffrey Dahmer yritti sitä, ja valamiehistö hylkäsi sen.
Vaikka hän myönsi syöneensä uhrejaan.
John Wayne Gacy tappoi 33 lasta.
Valamiehistö ei uskonut Gacyn syyntakeettomuuteen.
Miksi se ei useinkaan menesty?
Ehkä siksi, että se on harvoin uskottava.
Chris Deininger on tiimin lakiasiantuntija.
Syyntakeettomuuspuolustus perustuu siihen,
että syytetyllä on teon aikana mielisairaus tai kehitysvamma,
joka estää erottamasta oikeaa väärästä tai hallitsemaan käytöstään.
Kantamme oli, että Lauren Kanarek oli tehnyt Michael Barisonen hulluksi.
Ampumisen hetkellä Michael oli harhaisessa tilassa,
eikä hän siksi voinut olla vastuussa teostaan.
Harvinainen strategia, syyntakeettomuuspuolustus.
Heidän mukaansa Laurenin somekäytös mursi Michaelin henkisesti.
50-vuotias mies tuskin sairastuisi äkisti -
mielisairauteen tässä vaiheessa elämäänsä.
Hän voi saada jopa 60 vuoden vankilatuomion.
Kuka sellaisen tapauksen ottaa?
Kuka puolustaa tällaista tapausta?
Uskoin pystyväni siihen.
AVAUSLAUSUNNOT 28. MAALISKUUTA, 2022
Kiitos, valamiehistö. Olemme valmiit oikeudenkäyntiin.
Aloitamme avauslausunnoilla.
Hiljaa kuvauspaikalla!
Sitä painetta ja intensiteettiä ei voi kuvailla.
Kun kävelin oikeussaliin,
ja tuomari sanoi, että minun oli aika lausua avaukseni.
Se oli täysin ainutlaatuinen hetki.
Nousin ylös, kävelin valamiehistön luo -
ja sanoin ensimmäiset sanani.
"Apua! Minä..."
"...pelkään henkeni puolesta.
Joku..."
"...kuka vain, auttakaa minua."
Ne olivat Michael Barisonen avunhuutoja.
On traagista, että Lauren Kanarekia ammuttiin sinä päivänä.
Sen lisäksi on toinenkin tragedia,
Michael Barisonen traaginen tarina.
Kaikilla on murtumispisteensä.
Tässä tapauksessa on oikeasti kyse siitä,
miten Lauren Kanarek ja hänen poikaystävänsä -
punoivat suunnitelman tuhota tämä mies ja ajaa hänet hulluksi.
Kiitos, herra Bilinkas.
Herra Schellhorn.
Nojaanko eteenpäin?
Olen Chris Schellhorn, New Jerseyn Morrisin piirikunnan apulaissyyttäjä.
Osa syyttäjän roolia on edustaa rikoksen uhreja -
ja toivon mukaan saada heille oikeutta oikeudenkäynnissä.
Huomenta.
Kiitos, että tulitte suorittamaan palveluksenne valamiehinä.
Avauslausuntoon latautuu paljon paineita,
koska valamiehistön luottamus ansaitaan sen kautta.
Samalla on myös oltava vakuuttava.
Olemme tässä oikeudenkäynnissä vastaajan valinnan takia -
7. elokuuta 2019.
Hän valitsi ottaa aseen,
osoittaa sillä Laurenia, ampua kahdesti,
sitten kääntyä Robin puoleen ja ampua taas.
Tiesimme valmistautuneemme,
ja meillä oli yhtenäinen teoria siitä, miksi ja milloin ampuminen tapahtui -
ja mitä näiden ihmisten välillä tapahtui ennen ampumista.
Tämä mies on syytettynä tässä oikeudenkäynnissä.
Voitte kuulla epämiellyttäviä asioita Laurenista, Robista, Marysta tai muista.
Mikään siitä ei oikeuta ampumista.
Meidän on huolehdittava,
että todisteet ovat riittävät syytteisiin nähden -
ja että järkevän epäilyn kynnys ylittyy.
Mielestämme todisteemme riittivät siihen.
PUOLUSTUS
Syyntakeettomuuspuolustukseen tarvitaan asiantuntija,
psykiatri, joka on arvioinut päämiehen.
Psykiatrin diagnoosi kertoo, täyttyykö lain määritelmä.
Seuraava todistaja.
Puolustus kutsuu tohtori Steven Simringin.
Yritin todistaa, että Lauren Kanarekilla oli suunnitelma -
tuhota Michael Barisone.
Tohtori, millaisen mielipiteen muodostitte -
arvioituanne kaiken kokonaisuudessaan?
Herra Barisonella on mielestäni kaksi diagnoosia.
Ensimmäinen diagnoosi on harhaluuloisuushäiriö.
Toinen diagnoosi on pitkäaikainen masennus.
Tri Simring oli samaa mieltä,
että Lauren Kanarekin toimet mursivat Michael Barisonen henkisesti -
ja ettei tämä ollut vastuussa teoistaan.
Kun on harhaluuloisuushäiriö, ei henkilöä voi vakuuttaa siitä pois.
Väärän uskomuksen ydin on se, että Lauren Kanarek aikoi tuhota hänet.
Michael teki kaikkensa suojellakseen itseään tätä harhaa vastaan.
Mitä itse tapahtumaan tulee,
Michael ei voinut kertoa mitään yksityiskohtia...
Aivan. Hän ei kertonut minulle eikä poliisille yksityiskohtia.
Ymmärsikö hän oikean ja väärän eron?
Tapahtumahetkellä ei.
Michael Barisone ei itse tiedä, mitä tapahtui.
Sitä on vaikea niellä.
Voiko seota niin, ettei muista mistään mitään?
Lääkärin mielestä hän oli murtunut.
Esitimme todisteita henkilöistä,
jotka näkivät Michaelin murtumisen fyysisiä ilmentymiä.
Näitkö koskaan Michaelin murtuvan -
vastauksena siihen, mitä hän näki somessa?
Hän oli koko ajan yhä pelokkaampi.
Hän alkoi hajota henkisesti. Paniikki muuttui pakokauhuksi.
Voitko kuvailla havaintojasi -
kahdelta kolmelta ampumista edeltävältä päivältä?
Hän oli minusta lähes katatonisessa tilassa.
Hän ei ollut nukkunut, syönyt...
Hänellä oli lasittunut katse.
Joka oikeudenkäynnissä on ylä- ja alamäkensä.
Jokainen päivä on erillinen taistelunsa.
Ainoa asia, jolla on merkitystä, on sodan voittaminen.
Osavaltio kutsuu Lauren Kanarekin. - Lauren Kanarek.
Vannotko Jumalan edessä, että antamasi todistus tässä asiassa...
Normaalisti esitutkintapöytäkirja on pieni kansio,
mutta tässä tapauksessa se oli 30 tai 40 DVD:n kokoelma.
TUTKINTA ENNEN TAPAHTUMAA
Tekstiviestejä oli massoittain.
Lauren Kanarekin Facebook-tili oli 19 800 sivua pitkä.
Ristikuulustelu, herra Bilinkas.
Hyvää päivää, nti Kanarek. - Hyvää päivää.
Mitä tulee Facebook-tiliisi,
etkö julkkaissutkin sinne päivittäin?
Kyllä.
Vietin yli 100 tuntia käyden läpi kaikki hänen someviestinsä.
Ajattelin voivani tuhota hänet.
"Kerran kodinrikkoja, aina kodinrikkoja."
"Hän ei ole juuri pohjasakkaa parempi. Aseet latinkiin."
Sanoitko niin?
Luultavasti. - "On ehkä aika ryhtyä sotaan."
Palaa siihen aiempaan julkaisuun...
Jatkan. Näitä on paljon. - Selvä.
Minä ja Ed yritimme paljastaa -
todistajasta sen, mitä he yrittivät peitellä.
Muistatko sanoneesi: "Kuningas tapetaan ja kuningatar uhrataan"?
En tiedä. Puhuin shakista, ja se saattoi olla vertaus, mutta...
Eikö se kohdistunutkin Michael Barisoneen ja Mary Haskinsiin.
Varmasti.
Lauren Kanarekin tekemät asiat -
tekisivät kenestä vain hullun.
Sanoitko näin: "Tällainen olen. Varokaa, koska täältä minä tulen"?
Sanoin: "Kyllä."
Tällainen minä olen
Varokaa, koska täältä minä tulen
Se taisi olla lainaus elokuvasta The Greatest Showman.
Oli viheliäistä ottaa jotain,
joka ei selvästi viitannut murhaan,
tappeluun eikä vihamielisyyteen.
En muista sellaista.
Toin esiin vain asiat, joiden uskoin auttavan valamiehistöä.
Tuotuani esiin useita asiakirjoja,
joista ilmeni, mitä Lauren oli sanonut, kysyin häneltä ratkaisevan kysymyksen.
Oliko sinulla suunnitelma tuhota Michael Barisone?
Jossain vaiheessa kyllä.
Kun hän sanoi sen, ajattelin, että peli päättyisi siihen.
Lopetamme nyt tältä päivältä. Älkää keskustelko tapauksesta.
Voitte poistua. Odottakaa ulkona.
Niiden kysymysten ja vastausten pohjalta sai sellaisen vaikutelman,
että Michael yritettiin murtaa henkisesti.
Bilinkas käytti sanaa, jonka tulkitsin eri tavalla.
Minä ajattelin,
että Michael on ahdistellut, kiusannut ja yrittänyt pilata elämäni.
En halunnut tuhota häntä vaan pysäyttää hänet.
Lauren Kanarek -
mursi Michael Barisonen henkisesti.
Se oli puhdasta pahuutta.
Herra Schellhorn, onko osavaltiolla todistajia?
Kyllä, tuomari.
Teoriamme oikeudenkäynnissä oli, että ketään ei saa ampua.
Michael Barisone otti merkittävän askeleen toiminnassaan -
tappaakseen Lauren Kanarekin. Se oli hänen tarkoituksensa.
Kutsun tri Louis Schlesingerin.
Tri Schlesinger.
Huomasitteko te merkkejä harhaluuloista tutkittuanne Michael Barisonen?
En löytänyt siitä mitään merkkejä.
Tri Schlesinger ei diagnosoinut harhaluuloisuushäiriötä -
eikä havainnut merkkejä harhaluuloista.
Minusta tämä on teeskennelty muistinmenetys.
Hän väitti, että hän on unohtanut vain rikollisen käytöksensä.
Hän muistaa kaiken muun erinomaisesti.
Jos henkilöllä on hyvä muisti,
ja hän unohtaa vain rikolliset tekonsa, se on varoitusmerkki.
Hänestä maalattiin olympiaurheilija, josta tuli murtunut mies.
"Miksi hän on tällainen? Se johtuu varmasti heistä.
Kun me tunsimme hänet, hän oli tällainen, ja nyt hän on tällainen."
Kun valamiehet olivat paikalla, hän oli vain miehen kuori -
ja näytti hullulta.
Kun valamiehet eivät olleet paikalla, hän teki muistiinpanoja.
Oli tietty hetki, kun puhuimme eräästä Twitter-viestistä.
Michael julkaisi:
"Kun pääsee olympialaisiin, saa paljon valtaa.
Voin tehdä mitä haluan." Rohkaisemalla tätä...
Kirjoittiko hän: "Voin tehdä mitä haluan"?
Jotain sellaista. Kerron omin sanoin,
kuten sinäkin olet hieman tehnyt, mutta siis kyllä.
Michael antoi hänelle viestin.
Se hullu Michael, joka hakkasi päätään pöytään -
ja väänteli kasvojaan. Silti hänellä oli tarpeeksi järkeä,
ja selvästi hän oli sen verran mukana todellisuudessa,
että hän saattoi kirjoittaa asianajajalleen viestin: "Mainitse tämä."
Yllättyisitkö, jos sanon,
ettei Michael Barisonella ole Twitter-tiliä?
Hän ei ollut yhä hullu. Siitä ei ollut kyse.
Hän vetosi tekohetken syyntakeettomuuteen. Miksi hän näytti yhä hullulta?
Näettekö herra Barisonen täällä?
Michael taitaa olla tuolla asianajajansa vieressä.
Hän kyllä näyttää nyt erilaiselta.
Viimeksi hän oli siisti ja asiallisen näköinen.
Nyt hänellä on pitkä ja sekainen tukka. Ei hän viimeksi ollut tuollainen.
Se oli pelkkää teatteria.
Jos äly ei riitä sen tajuamiseen, ei pitäisi olla valamiehistössä.
Yksi haasteista oli, että he työskentelivät yhdessä.
He asuivat samalla tontilla.
Molemmilla oli ehkä omat tavoitteensa.
Lähettikö Michael Barisone jossain vaiheessa tekstiviestin,
että hän tekisi heille kurjat oltavat?
"Teen heidän olonsa niin kurjaksi, että he haluavat mennä muualle...
Katso vaikka. Olen siinä tosi hyvä."
Kyllä.
Lauren teki Michaelin hulluksi, koska hän sanoi tästä pahoja asioita -
ja teki ilmoituksen SafeSportille.
Sillä välin Michael Barisone ja Mary Haskins -
tekivät samoin Laurenille.
TARVITSEN JOKAISEN NIMEN, JOITA LAUREN, BOB JA LAURENIN ISÄ -
OVAT VAINONNEET... MAANVILJELIJÄT, ELÄINLÄÄKÄRIT, VALMENTAJAT. JOKAISEN.
HANKIN HÄNELLE ELINIKÄISEN KILPAILUKIELLON.
Teitkö sinä tai syytetty koskaan - valitusta USEFille Lauren Kanarekista?
Teimme.
Yritimme osoittaa, että suuri osa Michaelin käytöksestä -
ei täsmännyt sellaiseen, joka pelkää.
Hän käski asianajajansa pelotella Laurenia tekaistuilla häätöilmoituksilla.
Michael ei halunnut aloittaa häätöä.
Hän halusi pelotella Laurenin lähtemään. Niinpä...
Me emme lähteneet siksi, että emme voineet,
koska he soittelivat talleille ja haukkuivat meitä heille.
Sitten ne tallit eivät suostuneet ottamaan hevosiani.
Michael Barisone ei halunnut vain sanoa Laurenille:
"Et ole tervetullut. Sinun pitää lähteä."
Sen sijaan Michael toimi selän takana yrittäen saada Laurenin lähtemään.
Kun se ei toiminut, hän turvautui väkivaltaan.
On eri teorioita siitä, miten oikeudenkäynti tulee hoitaa.
Joissain tapauksissa tarvitaan draamaa alussa.
Joskus sitä tarvitaan vasta lopussa.
Kertokaa nimenne ja tavatkaa sukunimenne.
Ruth Pinnix Cox. Sukunimeni on C-O-X.
Kiitos.
Neiti Cox. Voitte istua. - Kiitos.
No niin. Puhukaa kuuluvalla äänellä...
Tohtori Cox omisti Mary Haskins Grayn kanssa hevosen,
jota Mary Haskins ja Michael Barisone kouluttivat sillä tilalla.
Keskustelitteko 4. elokuuta
syytetyn kanssa hänen tallillaan?
Kyllä. - Pyysikö hän jotain?
Kyllä. - Mitä hän pyysi?
Hän halusi nähdä aseen, joka minulla oli autossani.
Muistatteko, millainen ase se oli?
Se on 9 mm Ruger.
Epäröittekö antaa sitä hänelle silloin?
En sillä hetkellä.
Tohtori Cox antoi aseensa hänelle. Se oli lataamaton ja kotelossa.
Michael Barisone laittoi sen aseen asekaappiinsa.
Se tapahtui kolme päivää ennen ampumista.
Sellainen on vihje siitä, että joku suunnittelee murhaa -
tai valmistautuu murhaamaan.
Ampumispäätös ei tullut hetken mielijohteesta.
Se oli vain asian huipentuma. Se ei ollut harhaluuloisuuden tulos -
vaan vastaus siihen, ettei kumpikaan saanut haluamaansa.
Se tapahtui 7. elokuuta,
kun lastensuojelun työntekijä saapui tilalle.
Minuutteja myöhemmin Michael Barisone istui autoonsa -
ja ajoi kohtaamaan Laurenin -
tietämättä tai ymmärtämättä, miksi se sosiaalityöntekijä oli tullut.
Olitteko siellä Michael Barisonen vuoksi?
En.
Sosiaalityöntekijä lähetettiin sinne SafeSportin laiminlyöntivalituksen takia.
Valitus koski Mary Haskinsia ja hänen lapsiaan.
Kun tein ilmoituksen, SafeSport kyseli: "Onko tilalla alaikäisiä?"
En ole lastensuojelussa, joten en tiennyt, miksi se oli olennaista.
Ilmoitin Michaelin tekemisistä.
Ilmoitukseni koski häirintää, kiusaamista ja vallan väärinkäyttöä.
Kun Mary Haskins ja sosiaalityöntekijä keskustelivat,
Michael keskeytti heidät kolmesti.
Kolmannella kerralla Michael sanoi tarvitsevansa toimistoa.
Hän piti siellä asekaappiaan.
Hänen oma asiantuntijansa todisti, että hän muisti hakeneensa aseen,
ladanneensa sen ja ajaneensa kohtaamaan minut.
Muistatteko siis, että jossain vaiheessa, kun haastattelitte Michael Barisonea,
hän kertoi muistavansa,
että hän haki sen aseen ennen kuin hän meni sille talolle?
Kyllä. - Sitä ei sanota raportissanne.
En tuhlaa aikaa tarkistamalla. Hyväksyn, että asia on niin.
Hän teki tietoisen päätöksen mennä toimistoonsa,
ottaa aseen, ladata sen,
laittaa se taskuunsa piiloon.
Hän meni sinne tietäen, että se olisi tarinan loppu.
LOPPULAUSUNNOT
Show'mme on varmaan pitkä tänä aamuna nyt,
kun Michael Barisonen oikeudenkäynnin loppulausunnot esitetään.
Tuomme valamiehet sisään.
Tunsin yhteyden valamiehiin.
He taisivat arvostaa intohimoani.
Hän olisi voinut keksiä paremman tarinan! "Kanarekilla oli ase. Ammuin häntä.
Minua hakattiin armottomasti!"
"En muista" ei auta häntä.
He uskoivat, että minä uskoin Michael Barisonen syyttömyyteen.
Minulla ei ole teille iskulauseita. En aio itkeä.
Pyydän teitä seuraamaan tosiasioita ja soveltamaan lakia.
Kun tuli loppulausunnon aika,
pyysin heitä luottamaan todisteisiimme, pitämään häntä siksi syyllisenä.
Pelkästään sen perusteella, että vastaaja käytti asetta,
voi päätellä, että hänen tarkoituksensa oli tappaa.
Avatessaan asekaapin ja ottaessaan aseen hän tiesi, mitä hän aikoisi tehdä.
Lauren Kanarek toimi kauheasti häntä kohtaan!
Kauheasti!
Kuka menee niin pitkälle kuin Lauren Kanarek ja Robert Goodwin?
Herra Bilinkas sanoi Lauren Kanarekista toistuvasti:
"Kuka tekisi niin?"
Syytetty toimi juuri samoin.
Michael Barisone oli syyntakeeton tapahtuman hetkellä.
Hänellä oli mielenterveysongelmia.
Sellaista muistihäiriötä ei ole, jossa unohtaa -
vain sen hetken, kun on tehnyt rikoksen.
Heillä oli suunnitelma tuhota Michael Barisone.
Älkää antako heidän käyttää teitä!
Pyydän, että tuomionne ei perustu sympatiaan, inhoon eikä tunteisiin.
Pitäkää Michael Barisonea syyttömänä!
Se on oikein ja oikeudenmukaista.
TUOMIO
New Jerseystä kuuluu tuoreita uutisia nyt, kun tuomio on annettu.
Tuomio on annettu ex-olympiaurheilija Michale Barisonen murhayritysjutussa.
Michael Barisonen tuomio on annettu.
Valamiehistö oli harkinnut päiviä. Paine kasvoi taas.
Koskaan ei tiedä, mitä valamiehistö tekee.
Kuten yleensä sanon uhreille, olin hyvin varma todisteistamme,
mutta kaikki on mahdollista, kun asia etenee tuomion harkintaan.
No niin, valamiehistö lähetti viestin 10 minuuttia sitten,
että he ovat tehneet päätöksen.
Pelkäsin Michaelin saavan sydänkohtauksen.
En voinut edes olla huoneessa. Poistuin ja menin istumaan portaille -
päätäni käsillä pidellen.
Se on hyvin stressaava tilanne, kun tuomio julkistetaan,
ja se vain pahenee, kun valamiehistö saapuu.
Tapauksen kohtalo on kirjaimellisesti heidän käsissään.
Voitte istua.
Valamiehistön puheenjohtaja, voisitteko nousta?
Onko valamiehistö tehnyt päätöksensä?
Olemme.
Mikä on tuomionne ensimmäiseen syytteeseen Lauren Kanarekin murhayrityksessä?
Syytön syyntakeettomuuden johdosta.
Mitä tulee toiseen...
En muista, milloin olen kuullut tuomion "Syytön syyntakeettomuuden johdosta."
Jos hän oli tilapäisesti syyntakeeton, miksi hän istui oikeussalissa joka päivä -
näyttäen aivan hullulta?
Hän teki sen, koska se oli näytelmää, ja valamiehistö uskoi sen täysin.
Moni siis arvelee hänen vain näytelleen, niinkö?
Sehän olisi Oscar-tason suoritus, jos voi näytellä niin kahdeksan tuntia.
Ihmiset sanovat: "Se oli näytelmää. Käskit hänen käyttäytyä niin ja näin."
Haistakaa vittu. Se ei ole totta.
Se oli raakaa inhimillistä tunnetta.
Tuomio julistettiin kaiuttimen kautta kilpailussa Floridassa.
Ihmiset siellä hurrasivat ja itkivät.
Hashtag Vapauttakaa Michael!
Sain viestejä: "Voi luoja, sinun pitää nähdä kommentit."
Minulle lähetettiin kuvakaappauksia.
Laurenia ei juuri tuettu.
Hyvät valamiehet, kuulitte tuomion edustajanne kertomana.
Vastaaja, herra Barisone, viedään nyt psykiatriseen hoitoon.
Ketään ei saa ampua, ja uskon yhä, että se on totta.
Sivistyneestä näkökulmasta katsoen, vaikka ei pitäisikään Laurenista -
ja siitä, mitä hän teki, minun on vaikea ymmärtää,
miten joku voi pitää hänen ampumistaan oikeutettuna.
Kun saavuttaa murtumispisteen, ei silloin ala tappaa -
vaan irtisanoutuu, eroaa vaimostaan, heittää lapsen pihalle ja muuttaa pois.
Kaikki tietävät, ettei ihmisiä tapeta, koska heille on vihainen.
SYYTÖN SYYNTAKEETTOMUUDEN JOHDOSTA EI TARKOITA, ETTEI TEKOA TEHNYT.
SE TARKOITTAA, ETTEI TEKIJÄ OLE RIKOSVASTUUSSA -
MIELISAIRAUDEN TAI KEHITYSVAMMAN TAKIA.
VUOTTA MYÖHEMMIN
Viimeinkin vapaus! Oikeus toteutui viimeinkin!
Michael Barisone on vapaa mies!
Kiitos. - No niin.
Mene kotiin halaamaan... - Vedän kännit.
Minä en.
Syyntakeettomuustuomion jälkeen Michael joutui mielisairaalaan.
Lääkärit tekivät siellä kattavan arvioinnin -
tullen siihen tulokseen, ettei hän ole mielenvikainen -
ja että hänet pitäisi vapauttaa.
Olin paikalla oikeudenkäynnissä joka ikinen päivä.
Sen kaiken aikana suhteemme kehittyi, ja meillä oli tunteita toisiamme kohtaan.
Tuomio oli todella valtava helpotus,
koska tiesin, että meillä olisi tulevaisuus.
Istun tässä, koska joku sanoi: "Hän ei ollut syypää. Hän murtui."
Riippumatta siitä, teinkö vai enkö tehnyt jotain väärää,
sain mahdollisuuden uuteen elämään, ja haluan elää sen hyvin.
Pysähdy.
Kiitos. Nyt voit tulla.
Miten toivut tästä?
Se on ollut hyvin pitkä,
vaikea ja kova päättymätön tie.
Kun kaksi luotia romahduttaa keuhkon kokonaan,
keho ei ole koskaan enää entisensä.
En usko yhtään, että Michael Barisone olisi hullu.
Täällä tapahtui jotain todella kamalaa.
Minusta kaikilla tähän liittyvillä on tilaisuus yrittää taas elää elämäänsä.
Väki sanoo: "Michael, Sait elämäsi takaisin!" Ei!
Menetin valtavasti, ja olen saanut paljon takaisin,
mutta jäljellä on yhä trauma ja se leima.
Nimeni vieressä on asteriski loppuelämäni.
Haluan näyttää tämän.
Tulostimme aivan kaiken.
Kaksi teratavua tulosteita. En tiedä, onko tässä kaikki.
Nämäkin ovat tärkeitä viestejä.
Nämä ovat tulostettuja tekstiviestejä.
Älä kaivaudu heidän kaninkoloonsa.
Jos haluat minun näyttävän ne viestit, näytän ne.
Minulle sanotaan toistuvasti: "Jätä tämä taaksesi."
En saa jättää tätä taakseni.
Tämä on neljän minuutin transkriptio.
Pelkästään tämä pino on satoja sivuja.
Rob, missä on tri Hassanin...
Miten kukaan selviää tällaisesta?
Olin lainkuuliainen mies, jolla ei ollut ollut mitään ongelmia.
Viestejä sivukaupalla... - Meidän on...
Juo tämä. Rentoudu.
Hoidamme tämän.
Hänkö luuli, että poltan tallin?
Pötyä. En puolustaudu julkaisua vastaan, jonka hän keksi päässään...
On uskomatonta, että valamiehistö päätyi tähän tuomioon.
Lauren katsoo sitä koko ajan. Kunpa ei, koska se on niin tuskallista.
Lauren Kanarek istui oikeussalissa,
ja hän sanoi: "Kehitin juonen tuhotakseni hänen elämänsä."
Lauren, yritit tuhota elämäni, mutta epäonnistuit.
Jos oikeasti pääsen olympialaisiin tai MM-kisoihin,
olen historian suurin paluutarina.
Michael Barisone! - Michael Barisone.
Michael Barisone.
Se on tavoitteeni.
En ole sellainen, joka menee itkemään nurkkaan.
Tapahtui mitä tahansa, aion jatkaa tätä lajia.
Jos joku ei pidä siitä, minut pitää tappaa, kuten Michael yritti.
MICHAEL JA LAUREN JAKOIVAT TUOTTAJILLE LISÄMATERIAALEJA,
JOISTA PALJASTUU HYVIN KIREÄ SUHDE.
MARY JA JUSTIN EIVÄT VASTANNEET HAASTATTELUPYYNTÖÖN.
JOULUKUUSSA 2025 SAFESPORT ASETTI MICHAEL BARISONEN KILPAILUKIELTOON.
SYIKSI MAINITTIIN SEKSUAALINEN HÄIRINTÄ, HUONO KÄYTÖS JA NGB:N SÄÄNTÖRIKKOMUKSET.
PÄÄTÖKSESTÄ VOI VALITTAA.
Tekstitys: Antti Rinta-Loppi